पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना पॉजिटिव की संख्या दिनों-दिन बढ़ती जा रही है। जिस तरह आंकड़े बढ़ रहे हैं , उससे ऐसा लग रहा है कि सरकार द्वारा बरती जा रही सख्ती का भी कोई असर नहीं हो पा रहा है। हालांकि जिस तेजी से संक्रमण बढ़ रहा है, उसी तेजी से रिकवर होने की संख्या भी सामने आ रही है। लेकिन स्थितियां यह है कि संक्रमण की भयावह स्थिति अभी खत्म नहीं हुई है। इस को काबू में लाने के लिए आमजन को स्वयं ही प्रयास करने होंगे। वैक्सीनेशन के साथ ही गाइडलाइन का पालन स्वयं ही गंभीरता से अमल में लाना होगा। वर्तमान में हालात यह हैं कि कई जगह पुलिस सख्ती कर रही है।
जबकि दूसरी और गली-मोहल्लों में सभी प्रयासों की धज्जियां उड़ती दिखाई देती है। लॉकडाउन जैसी सख्ती के चलते कई लोगों की आर्थिक स्थिति खराब हो रही है। वहीं कई जगह गलत तरीके से चालान किए जाने के वीडियो वायरल भी हो रहे हैं। हालांकि सख्ती बरते जाने की जरूरत है लेकिन जिन को छूट दी गई है उनके खिलाफ सख्ती किए जाना नियमानुसार सही नहीं कहा जा सकता है। बहरहाल जिले में कोरोना संक्रमण तेजी से आगे बढ़ रहा है। बुधवार को 131 पॉजिटिव के सामने आने के बाद मई माह में पॉजिटिव की संख्या 772 पहुंच चुकी है। यही स्थिति रही, तो इस माह 3 हजार तक भी आंकड़ा पहुंच सकता है।
अस्पतालों में भर्ती की मरीज : सआदत अस्पताल सहित अन्य अस्पतालों में 113 पॉजिटिव मरीज भर्ती हैं। इसमें 85 मरीजों के ऑक्सीजन लगी हुई है। एक वेंटिलेटर पर है तथा चार आईसीयू में भर्ती हैं। जबकि बुधवार को एक मरीज की मौत भी हुई है। जबकि अस्पताल से 6 मौतें होने की जानकारी मिली है।
रिकवर दर बढ़ने से राहत : जिले में टोटल रिकवर 5544 हो चुके हैं। बुधवार को 145 मरीज रिकवर हुए। जिले में 7253 केस सामने आए हैं। इसमें वर्तमान में 1655 एक्टिव केस मौजूद है। इसमें 1542 होम आइसोलेशन में है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn